**Ministru kabineta noteikumu „Grozījumi Ministru kabineta 2016. gada 15. jūlija noteikumos Nr. 468 “Starptautisko un nacionālo sankciju izpildes kārtība” ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumi „Grozījumi Ministru kabineta 2016. gada 15. jūlija noteikumos Nr. 468 “Starptautisko un nacionālo sankciju izpildes kārtība” ” ir sagatavots saskaņā ar 2018. gada 21. jūnijā Saeimā pieņemto likumu “Grozījumi Starptautisko un Latvijas Republikas nacionālo sankciju likumā”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta noteikumiem „Grozījumi Ministru kabineta 2016. gada 15. jūlija noteikumos Nr. 468 “Starptautisko un nacionālo sankciju izpildes kārtība” ” (turpmāk arī – Noteikumu projekts) tiek veikti grozījumi atbilstoši 2018. gada 21. jūnijā Saeimā pieņemtajam likumam “Grozījumi Starptautisko un Latvijas Republikas nacionālo sankciju likumā”, kas stājās spēkā 2018. gada 12. jūlijā. Šis Noteikumu projekts risinās jautājumu par Starptautisko un Latvijas Republikas nacionālo sankciju likumā (turpmāk – Sankciju likums) iekļauto Ministru kabineta 2016. gada 15. jūlija noteikumos Nr. 468 “Starptautisko un nacionālo sankciju izpildes kārtība” (turpmāk – MK noteikumi) normu dublēšanu un šo MK noteikumu tiesību normu kolīziju ar Sankciju likumā esošajām augstāka spēka tiesību normām, piemēram, MK noteikumu 15. punkta kolīziju ar Sankciju likuma 13. panta 4.1 daļu, MK noteikumu 16. un 17. punkta kolīziju ar Sankciju likuma 4. panta 1. punktu un 13. panta 4.1 daļu un MK noteikumu 19. punkta kolīziju ar Sankciju likuma 11. panta trešo daļu.Noteikumu projekta 1. punkts izņem atsauci uz Ārlietu ministriju. Šāds grozījums nozīmē, ka attiecīgās iestādes (Tiesu administrācija un Patentu valde) var veikt noteikumos minētās darbības, ja par noteiktajām sankcijām uzzina arī no citiem avotiem, piemēram, no citām Sankciju likuma 13. pantā minētajām kompetentajām institūcijām, piemēram, ja kāda no kompetentajām institūcijām, veicot savas funkcijas ir guvusi informāciju par personu, kurai piemērojami civiltiesiskie ierobežojošie pasākumi. Šādos gadījumos, ņemot vērā sankciju izpildei nepieciešamo aktīvo rīcību, šī kompetentā institūcija ziņo Tiesu administrācijai vai Patentu valdei, un šīm iestādēm būtu nepieciešams nekavējoties veikt tām ar Ministru kabineta 2016. gada 15. jūlija noteikumiem Nr. 468 “Starptautisko un nacionālo sankciju izpildes kārtība” uzliktos pienākumus, pirms par to tām paziņo Ārlietu ministrija. Šis grozījums neizslēdz Ārlietu ministrijas kā koordinējošās iestādes pienākumu informēt kompetentās institūcijas saskaņā ar Sankciju likuma 12. panta pirmo daļu.Noteikumu projekta 2. punkts izslēgs atsauci uz Noziedzīgi iegūtu līdzekļu legalizācijas novēršanas dienesta kompetenci, jo šāda norma tikusi iekļauta Sankciju likuma 13. panta 4.1 daļā.Ar Noteikumu projekta 3. punktu veiktas redakcionālas izmaiņas, ņemot vērā, ka tiek izslēgts noteikumu 15.punkts un tajā minētā atsauce uz “Kontroles dienestu”. Turpmāk noteikumos tiktu lietots dienesta pilnais nosaukums – “Noziedzīgi iegūtu līdzekļu legalizācijas novēršanas dienests”.Ar Noteikumu projekta 4. punktu veiktas arī redakcionālas izmaiņas – lai izmantotu Sankciju likumam atbilstošus terminus, tiek grozīts termins “finanšu sankcijas” uz terminu “finanšu ierobežojumi”, ņemot vērā, ka Sankciju likuma 4. panta 1. punkts definē finanšu ierobežojumus kā vienu no sankciju veidiem.Noteikumu projekta 5. punkts paredz grozīt līdzšinējo pienākumu Ārlietu ministrijai iesniegt nacionālo sankciju sarakstu apstiprināšanai starptautiskajā organizācijā, turpmāk paredzot šādas tiesības. Sankciju likums nepiešķir Ārlietu ministrijai rīcības brīvību attiecībā uz tiesībām iesniegt nacionāli sankcionēto subjektu sarakstu starptautiskajām organizācijām izvērtēšanai un iekļaušanai starptautiski sankcionēto subjektu sarakstā. Ministru kabineta 2016. gada 15. jūlija noteikumu Nr. 468 “Starptautisko un nacionālo sankciju izpildes kārtība” 18. punktā norādīts, ka “Ārlietu ministrija iesniedz attiecīgo sankciju sarakstu [..] un lūdz šīs starptautiskās organizācijas izvērtēt nepieciešamību minētās sankcijas iekļaut starptautiskajos sankciju sarakstos”, tādējādi šobrīd spēkā esošais regulējums nosaka Ārlietu ministrijas pienākumu, kas būtu izpildāms, negaidot, vai sankciju subjekts apstrīd tā sankcionēšanu. Taču būtu jāatstāj iespēja katrā konkrētajā gadījumā izvērtēt nacionālo sankciju subjektu iekļaušanas starptautiskajos sankciju sarakstos lietderību. Ņemot vērā, ka Eiropas Savienības dalībvalstis visbiežāk sankcionē trešo valstu personas (arī Latvija līdz šim brīdim ir sankcionējusi tikai trešās valsts – Korejas Tautas Demokrātiskās Republikas jeb Ziemeļkorejas – divas fiziskās un vienu juridisko personu), tad lai sankcionētajam subjektam būtu pietiekams laiks saņemt paziņojumu par iekļaušanu sankcionēto personu sarakstā, kā arī to apstrīdēt, izvēlēts trīs mēnešu ilgs nogaidīšanas periods. Šāds grozījums ir saistīts arī ar nacionālās sankcijas pamatojošo dokumentu klasifikāciju un izcelsmi un normatīvajos aktos noteiktajiem ierobežojumiem par šādas informācijas apriti. Kā arī, Latvijai neesot Apvienoto Nāciju Organizācijas Drošības padomes dalībvalstij, ir ierobežotas iespējas ierosināt Apvienoto Nāciju Organizācijas Drošības padomes sankciju sarakstu izveidi – lai gan Latvija kā Apvienoto Nāciju Organizācijas dalībvalsts var sniegt priekšlikumus par personu iekļaušanu sankcionēto subjektu sarakstā, šādu priekšlikumu apstiprināšanu tieši ietekmē Drošības padomes dalībvalstis, savukārt Eiropas Savienības sankciju noteikšanas procesu jau regulē Eiropas Savienības tiesību akti un principi. Ar Noteikumu projekta 6. punktu tiek svītrots 19. punkta otrais teikums, ņemot vērā, ka Sankciju likuma 11. panta trešā daļa nosaka, ka Ministru kabineta noteiktās nacionālās sankcijas stājas spēkā Ministru kabineta rīkojuma parakstīšanas brīdī, tas ir, pirms minētais rīkojums ticis publicēts oficiālajā izdevumā “Latvijas Vēstnesis”. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ņemot vērā, ka Noteikumu projekts izstrādāts saskaņā ar 2018. gada 21. jūnijā Saeimā pieņemto likumu “Grozījumi Starptautisko un Latvijas Republikas nacionālo sankciju likumā”, tad minētie grozījumi tieši neietekmēs sabiedrības mērķgrupas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta izpilde neradīs jaunu administratīvo slogu, jo Noteikumu projekts izstrādāts, lai novērstu kolīzijas ar Sankciju likumā noteikto. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Projekts izstrādāts saskaņā ar 2018. gada 21. jūnijā Saeimā pieņemto likumu “Grozījumi Starptautisko un Latvijas Republikas nacionālo sankciju likumā”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Projekts atbilst saistībām, ko Latvija ir uzņēmusies kā ANO, Eiropas Savienības un Eiropas Padomes dalībvalsts. |

|  |
| --- |
| **1. tabulaTiesību akta projekta atbilstība ES tiesību aktiem** |
| Nav attiecināms |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Nav attiecināms |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai sabiedrībai atvieglotu informācijas iegūšanu par sankciju režīmiem, Ārlietu ministrija papildinās informāciju Ārlietu ministrijas mājaslapā, kur jau šobrīd pieejama informācija par sankciju režīmiem, kas ir saistoši Latvijai (http://www.mfa.gov.lv/arpolitika/par-eiropas-savienibas-ierobezojosiem-pasakumiem/par-eiropas-savienibas-ierobezojosiem-pasakumiem).  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek piešķirtas un netiek izveidotas jaunas struktūrvienības.Jaunu institūciju izveide nav nepieciešama. Tāpat nav nepieciešami papildu cilvēkresursi. |
| 3. | Cita informācija | Nav |

Ārlietu ministrs Edgars Rinkēvičs

Janisela, 67016206

sabine,janisela@mfa.gov.lv